Езоп
Юница и вол

Превод от старогръцки: Тодор Сарафов, 1967

chitanka.info

Една юница, като видяла вол да работи, окаяла го заради мъката. Когато обаче настъпил празник, отпрегнали вола, а юницата хванали, за да я заколят. Видял я волът, па се засмял и рекъл:

— Хей, юнице! Та ти затова беше освободена от работа, защото сега ще се готвиш да бъдеш принесена в жертва.

Баснята разкрива, че опасност дебне безделника.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.